section_heading: Mirage 2000-5EI (Tajvan)
paragraph_text: Prije tajvanske narudžbe, Francuska je 1992. Tajvanu službeno ponudila Mirage 2000-5. Neki izvori navodili su da će Tajvan kupiti 120 vojnih aviona, no narudžba je svedena na njih 60 (48 lovaca jednosjeda i 12 trening aviona dvosjeda). Dogovor i narudžba postignuti su 17. studenog iste godine. Ta narudžba dobila je kodno ime Fei Lung (kin. leteći zmaj). Također, to je bila i prva tajvanska narudžba francuskih zrakoplova od 1937. Naime, 1937. Tajvan je zadnji puta kupio 24 francuskih Dewoitine D.510C aviona.